શરીરનાં અગત્યનાં અંગોમાં હૃદય, કિડની, ફેફસાં વગેરેને ગણવામાં આવે છે. હવે તો આ અંગો બગડે ત્યારે તેના ઉપર શસ્ત્રક્રિયાઓ શક્ય બની છે. તે એટલે સુધી કે એક અંગને બદલે બીજાના એ જ અંગને બેસાડી દેવામાં આવે, પ્લાસ્ટિકનાં અંગો બેસાડી દેવામાં આવે કે ખોટવાઈ ગયેલાં અંગોની સાફસૂફી કરી ફરી તેને કાર્યરત કરવામાં આવે. આ બધામાં યકૃતને કોઈ યાદ કરતું નથી. યકૃત એટલે લીવર. તે શરીરના એક ખૂણામાં બેઠું છે. પોતાની હાજરીની કોઈને જાણ ન થાય અને પોતાની કામગીરીની પ્રશંસા ન થાય તેની તે ખાસ કાળજી રાખતું હોય તેમ લાગે છે.